
      ....07.2014 nr _______-k

Soodustuse määramine teede ja tänavate sulgemise maksule

(Rahvusvaheline motofestival "Narva Bike 2014") 

1. Asjaolud ja menetluse käik

16.07.2014.a. esitas OÜ Geneva (reg.kood 10338183) Narva Linnavalitsusele taotluse, milles palub vabastust teede ja tänavate sulgemise maksust seoses Narva linnas  traditsioonilise ürituse "Narva Bike 2014"   läbiviimisega. Motofestival "Narva Bike" on üks kiiremini arenevaid motofestivale Baltikumis ja Ida-Euroopas. Projekti toetavad Eesti Vabariigi Kultuuriministeerium, Euroopa Kolmandate Riikide Kodanike Integreerimise Fond, Integratsiooni ja Migratsiooni Sihtasutus Meie Inimesed ja Narva Linnavalitsus. 19.07.2014.a. kell 12:00 kuni 17:00 suletakse liiklemiseks Võidu prospekt ürituse läbiviimiseks.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr. 16/55 “Narva linna teede ja tänavate sulgemise maks” punkti 3 kohaselt loetakse maksust vabastamist maksusoodustuseks. Määruse punkti 16 alusel kuulub maksusoodustuse määramine Narva Linnavalitsuse pädevusse. 

3. Otsus

Vabastada OÜ Geneva (reg.kood 10338183) teede ja tänavate sulgemise maksust 19.07.2014.a. kell 12:00 kuni 17:00  seoses traditsioonilise ürituse "Narva Bike 2014"   läbiviimisega.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks OÜ Geneva (reg.kood 10338183).

4.2. Korraldus jõustub seadusega sätestatud korras. 

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

